Daraxt ekdingmi? Smartfonni qo‘lga kirit! Murad Buildings’dan ekologik aksiya

Bahor — bejiz yangilanish, yosharish va ezgu tashabbuslar fasli deb atalmaydi. Yilning ushbu faslida biz yangi ishlarga kirishamiz, anchadan buyon boshlamoqchi bo‘lgan ishlarni urunib ko‘ramiz va kelajakka qarab olg‘a qadam tashlaymiz. Tabiatning o‘zi bizga barchasini boshidan boshlash mumkin bo‘lgan yangi yil kirib kelgani haqida eslatadi. Aynan bahor daraxtlar ekish, bizni o‘rab turgan hududni ko‘kalamzorlashtirish va shu tariqa olamni go‘zallashtirish uchun ma’qul payt.

Mamlakatimizni yanada chiroyli, yashash uchun qulay qilish va ekologik muhitni yaxshilash niyatida Murad Buildings “Mening yashil O‘zbekistonim” aksiyasini ishga tushirdi.
Aksiya mohiyati juda oddiy:
18-aprel kuni g‘oliblar tasodifiy raqamlar generatori yordamida aniqlanadi. Yetti nafar omadli tanlov qatnashchisi Samsung Galaxy A5 telefonlarini qo‘lga kiritadi.
Daraxtlarni qayerdan olish mumkin?
Agar siz aksiyada ishtirok etib, o‘z shahringizni ko‘kalamzorlashtirishga hissa qo‘shmoqchi bo‘lsangiz, ko‘chat sotib olib, uni hovliga, yer maydoniga yoki o‘zingiz istagan boshqa joyga ekishingiz mumkin. Daraxtlarni qayerdan topish mumkin? Katta yo‘llar bo‘yida rastalarda ko‘p uchratish mumkin, u yerdan o‘simliklarning keng turini xarid qilish mumkin. Shuningdek, ko‘chatlar ba’zi bozorlarda va shahardan chiqishda sotiladi.

Daraxtlarni olishda qiyinchilik tug‘ilsa, Murad Buildings jamoasi bu vaziyatni hisobga olib qo‘ygan. 10—17-aprel kunlari 09:00 dan 19:00 gacha siz AVALON biznes-markazida, Green City va Amir Temur turar-joy majmualarida minglab akatsiya, tut, eman, lipa, shumtol va kashtan ko‘chatlaridan birini mutlaqo bepul olib ketishingiz mumkin.
Ta’kidlash joiz, Murad Buildings jamoasi tabiatni qayta tiklash va mamlakat eko-balansini saqlashga qaratilgan ijtimoiy ahamiyatga ega aksiyalarni birinchi marta o‘tkazayotgani yo‘q. 2015-yil iyulida ularning tashabbusi bilan shahar bog‘larida va hovlilarida taxminan 2000 ta chug‘urchiq uyasi va 700 ta ozuqadonlar o‘rnatilgan, o‘tgan yili esa ular safiga kompaniyaning barcha turar-joy majmualarida jarqaldirg‘ochlar uchun inlar qo‘shildi.
Bunday aksiyalar biznign barchamizga umumiy uyimiz — Tabiatni asrash yo‘lida birlashishda yordam beradi. Bitta daraxtni ekish juda arzimas ish bo‘lib ko‘rinadi. Ammo respublikamizning 30 million kishilik aholisining har biri ushbu tashabbusga qo‘shilsa, mamlakatimiz qanchalik shinam, go‘zal va yam-yashil bo‘lib ketishini bir tasavvur qilib ko‘ring! Odam aynan shunday joyda yashash va bolalarni katta qilishni istaydi, shunday emasmi?
 
 “Daryo”ning Telegram’dagi rasmiy kanali — @toshqindaryo’ga a’zo bo‘ling!